**DOG AGILITY FESTIVAL**

**6-7 Ιουλίου 2024 | Ώρα έναρξης: 18:00 | Θέατρο Βράχων Δάφνης-Υμηττού**

**Ο Δήμος Δάφνης – Υμηττού και η Πενταμελής Επιτροπή του Δήμου, για πρώτη φορά**, συμμετέχουν στη διοργάνωση και τον συντονισμό ενός από τους **μεγαλύτερους ελληνικούς αγώνες σκύλων**, το **Dog Agility**, σε συνεργασία με τον **Νικηφόρο Ορφανάκο**, εκπαιδευτή και πρωταθλητή Ελλάδος και παγκόσμιων διαγωνισμών **Dog Agility** επί σειρά ετών.

**Κριτές** της διοργάνωσης θα είναι οι διακεκριμένοι σε παγκόσμιο και πανελλαδικό επίπεδο εκπαιδευτές και προπονητές Αgility, **Vitorio Papavero, Χρυσούλα Χασάπη και Αιμιλία Τζήλιο.**

Σας προσκαλούμε να έρθετε και να παρακολουθήσετε το καταπληκτικό αυτό θέαμα και να γνωρίσετε τον κόσμο του Dog Agility!

Το **Dog Agility** είναι ένα **άθλημα για τον σκύλο αλλά και για τη συνεργασία με τον εκπαιδευτή του,** που υπάρχει στην Ελλάδα για περίπου 10 χρόνια.

Είναι ένα σπορ για σκύλους, στο οποίο ο εκπαιδευτής μέσω της φωνής του και συγκεκριμένων κινήσεων του σώματός του, καθοδηγεί τον σκύλο σε μια σειρά από εμπόδια, με βασικό κριτήριο τον χρόνο και την ακρίβεια, και με την προϋπόθεση να μην ακουμπήσει ούτε τον σκύλο ούτε τα εμπόδια.

Παρακολουθώντας τους αγώνες, θα κατανοήσετε τον τρόπο που λειτουργεί το άθλημα, πώς μπορεί ένας σκύλος να λάβει μέρος σε έναν τέτοιο αγώνα, όπως και να εκπαιδευτεί σε μεγάλες ταχύτητες με ακαταμάχητη ακρίβεια.

Στη διοργάνωση ανάμεσα σε άλλους οργανισμούς **θα λάβει μέρος και ο Κυνολογικός Όμιλος Ελλάδος (Κ.Ο.Ε.)!**

**Νικηφόρος Ορφανάκος**

Με περισσότερα από δέκα χρόνια επαγγελματικής ενασχόλησης και εμπειρίας στο χώρο της εκπαίδευσης σκύλων, ο Νικηφόρος Ορφανάκος είναι από τους πλέον αρμόδιους στην Ελλάδα σε θέματα συμπεριφοράς και εκπαίδευσης τόσο του σκύλου όσο και του ιδιοκτήτη τους. Είναι στο ΔΣ του Πανελλήνιου Συλλόγου Εκπαιδευτών Σκύλων (ΠΑΣΕΚΣ) και κάτοχος πολλών διαφορετικών, τόσο σε φυλή όσο και σε χαρακτήρα, σκύλων. Τον Hardwired in the Star – Vito (Malinois), την Ablaze Stardust Doesn't Settle - Blaze (Malinois), τον Acrux Stardust Won’t Settle - Crux (Border Collie) και τον πιο νεαρό της παρέας Black Sheep’s Kennel Lullaby Jalapeño - Sol (Border Collie). Ο Vito και ο Crux είναι ενήλικα σκυλιά που δραστηριοποιούνται ενεργά στο κυνάθλημα Agility. Ο Sol είναι κουτάβι που προετοιμάζεται σιγά σιγά να εισέλθει στον αγωνιστικό κόσμο του agility και τέλος, η Blaze τελεί υπό εκπαίδευση στην Έρευνα και Διάσωση (SAR). Στο παρελθόν, ο Νικηφόρος είχε διάφορα σκυλιά. Αυτή, όμως, που τον στιγμάτισε περισσότερο από όλα ήταν η κατά 7 χρόνια συνοδοιπόρος του, Aby of Dimitriou Land (Duda). Ένα Malinos που ξεκίνησε αργά την καριέρα της στο Agility και όμως σημείωσε σημαντικές εγχώριες και παγκόσμιες επιτυχίες στο χώρο.

Αναλυτικά οι επιτυχίες Agility ανά χρονιά:

**2017**

• 2η θέση στο Agility του ελληνικού πρωταθλήματος Βέλγικων Ποιμενικών.

• Συμμετοχή στο παγκόσμιο πρωτάθλημα FMBB WC 2017 με παρουσία στους τελικούς, ως ο καλύτερος σε επιδόσεις αθλητής της Ελληνικής αποστολής.

• Συμμετοχή στην Εθνική Ομάδα στο Παγκόσμιο Πρωτάθλημα Agility – FCI Agility World Championship 2017.

**2018**

• Κατάκτηση τίτλου Πρωταθλητή Βέλγικων Ποιμενικών Ελλάδας στο Agility 2018 και συμμετοχή στο Παγκόσμιο Πρωτάθλημα FMBB WC 2018 ως αρχηγός αποστολής. Για δεύτερη συνεχή χρονιά, υπήρξε και ο μοναδικός Έλληνας αθλητής με συμμετοχή και στους τελικούς.

**2020**

• Κατάκτηση τίτλου Πρωταθλητή Βέλγικων Ποιμενικών Ελλάδας 2020 στο Agility και πρόκριση στο Παγκόσμιο Πρωτάθλημα FMBB WC 2020 (που δεν πραγματοποιήθηκε λόγω Covid-19) με Hardwired in the Star.

• Κατάκτηση τίτλου Πρωταθλητή Βέλγικων Ποιμενικών Ελλάδας στο Canicross 2020 και πρόκριση στο Παγκόσμιο Πρωτάθλημα Canicross με Hardwired in the Star.

**2022**

• Κατάκτηση τίτλου Πρωταθλητή Βέλγικων Ποιμενικών Ελλάδας 2022 στο Agility και πρόκριση στο Παγκόσμιο Πρωτάθλημα FMBB WC 2022 με Hardwired in the Star.

• Πρόκριση στο European Agility Open (July 2022) στο Βέλγιο με τον Hardwired in the Star καθώς και τα σκυλιά Radioactive Chacco ChitoBlue (Border Collie) και Rokkitassun Apple of my Eye (Shetland Sheepdog).

• Κατάκτηση τίτλου FMBB Agility World Champion (May, 2022) που πραγματοποιήθηκε για πρώτη φορά εντός ελληνικών συνόρων (Καρπενήσι) με τον Hardwired in the Star.

• Πρόκριση στο Παγκόσμιο Πρωτάθλημα AWC2022 και κατάκτηση τίτλου Agility World Champions Team Large μαζί με τους συναθλητές Μπαλασόπουλος, Τζήλιου και Κουνέλη με τον Hardwired in the Star, τον Σεπτέμβριο στη Βιέννη Αυστρίας.

**2023**

• Πρόκριση στο Παγκόσμιο Πρωτάθλημα FMBB WC 2023 και κατάκτηση τίτλου Agility World Champions Team Large μαζί με τους συναθλητές Ορκόπουλο, Παπαδά και Κωστάκη με τον Hardwired in the Star, τον Μάιο στην Αυστρία.

**Η κριτική επιτροπή**

O **Vittorio Papavero** κατάγεται από τη Βερόνα της Ιταλίας. Η πρώτη του εμπειρία ανταγωνιστικής ευκινησίας ήταν το 1992 με ένα Doberman. Από τότε, ως αθλητής έχει συμμετάσχει στην ιταλική ομάδα ευκινησίας πάνω από δέκα φορές με 5 σκύλους 4 διαφορετικών ρατσών! Με όλα αυτά τα σκυλιά, είχε πολλά επιτεύγματα όλα αυτά τα χρόνια, με ένα από τα σημαντικότερα όταν κέρδισε το FMBB το 2007 με το Debelisi Piece of Cake (Δευτέρα), Tervuren του. Ανέλαβε επίσης τον ρόλο Team Leader για την ιταλική ομάδα Agility για την περίοδο 2015 έως 2017. Αντιμετωπίζοντας το Agility από μια διαφορετική οπτική γωνία, είχε τη χαρά να κρίνει σε αρκετές χώρες σε όλο τον κόσμο.

Η **Χρυσούλα Χασάπη** είναι εκπαιδεύτρια σκύλων και προπονήτρια agility πιστοποιημένη από τον Enci Ιταλίας, διεθνής κριτής agility και διασώστης με σκύλους έρευνας και διάσωσης. Δραστηριοποιείται στον χώρο της εκπαίδευσης σκύλων από το 2010 με συνεχή παρουσία μαζί με τους σκύλους της σε κυνοφιλικές εκδηλώσεις, επιχειρήσεις έρευνας και διάσωσης, τηλεοπτικές εκπομπές, διαφημιστικά σποτ, επαγγελματικές φωτογραφίσεις. Αρθρογραφεί στον έντυπο και ηλεκτρονικό τύπο. Είναι μέλος της Εθνικής Ομάδας agility 2015, ’16, ’17, ’18 και ’19 και Πρωταθλήτρια Agility Ελλάδος 2017 και 2018. Συμμετέχει ενεργά και έχει κατακτήσει διακρίσεις σε αγώνες agility και εκθέσεις μορφολογίας με τα αγαπημένα της σκυλιά σε εθνικό και διεθνές επίπεδο. Επιδιώκει να αναδείξει την υπέροχη σχέση μεταξύ ανθρώπου και σκύλου και να καταπιάνεται με δραστηριότητες που προάγουν την κυνοφιλία και προωθούν τη χρήση σκύλων για κοινωφελείς σκοπούς. Είναι αχώριστη με τα πέντε σκυλάκια της τη «Νεφέλη» (yorkshire terrier), τη “Muffin” (border collie) και την “Bee” (shetlend sheepdog)", την "Tokyo" (Belgian Malinois) και τον βενιαμίν της αγέλης την "Jean" (border collie).

Η **Αιμιλία Τζήλιου** είναι προπονήτρια Αgility από το 2015 έως και σήμερα.

Εκτροφέας Βοrder Collie και Mudi και διεθνής κριτής Αgility. Είναι κηδεμόνας 5 σκύλων.

Ξεκίνησε την πορεία της στον κυναθλητισμό το 2011 με τον πρώτο της σκύλο, έναν Γερμανικό Ποιμενικό, τη Shera. Mαζί γνωρίσανε πολλές αγαπημένες δραστηριότητες τις οποίες ακολουθεί μέχρι και σήμερα με όλα της τα σκυλάκια.

Με όλα της τα σκυλάκια έχει καταφέρει να είναι μέλη της Εθνικής Ομάδας σε Ευρωπαϊκό και Παγκόσμιο Πρωτάθλημα από το 2015 έως και σήμερα.

Οι πιο σημαντικές μας διακρίσεις στο Agility είναι οι παρακάτω:

* Πρώτη θέση στο Agility run στην κατηγορία Medium το 2019 με τη Remeny (Mudi) στο Παγκόσμιο Πρωτάθλημα της FCI.
* Δεύτερη θέση στο Ομαδικό Jumping run στην κατηγορία Large, το 2022 (Μέλος της ομάδας η Destiny-Border Collie) στο παγκόσμιο πρωτάθλημα της FCI.
* Παγκόσμιοι Πρωταθλητές Ομαδικού στην κατηγορία Large, το 2022 (Μέλος της ομάδας η Destiny- Βorder Collie) στο παγκόσμιο πρωτάθλημα της FCI.